Борис Младенов-Young
Във пограничните чукари…

chitanka.info

Във пограничните чукари,

в наряд ний, двойка граничари,

проверка правехме на всеки,

видян по стръмните пътеки.

И спомням си, как в утрин тиха

жена и мъж ни приближиха;

тя водеше отпред мулето,

лицето скрила с фереджето.

Съпругът, седнал на самара,

доволно пушеше цигара.

Оказаха се местни хора.

Успях с мъжа да поговоря.

„На доктор съм повел жената,

че страда от артрит в краката!!!“

с. Чорбаджийско, Момчилградско — 1959 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.